நான் ஐந்தாம், ஆறாம் படிவங்களில் பயிலும் போது, நயனம் வழி நான் அறிந்த ஒரு சிறந்த கவிஞர்தான் நண்பர் ந.பச்சைபாலன்... அவரது கவிதைகள் பற்றித்தான் இக்கட்டுரையில் விவாதிக்கவுள்ளேன். எனது பள்ளிக் காலங்களிலிலேயே நான் அறிந்த ஒரு கவிஞரை, இன்று நண்பராகக் கொண்டிருப்பது ஒரு வரன் என்றுகூடச் சொல்லலாம். 2002 ஆம் ஆண்டு, பினாங்கு - துங்கு பைனுன் ஆசிரியர் பயிற்சிக் கல்லூரியில் நடைபெற்ற, மலேசியத் தமிழ் எழுத்தாளர் சங்கத்தின் புதுக்கவிதைக் கருத்தரங்கில், அவருடன் நெருக்கமாகப் பழகும் வாய்ப்பு எனக்குக் கிட்டியது. ஆகக் கடைசியாக, இவ்வாண்டு செப்டெம்பர் மாதம் 18 ஆம் தேதி, ஞாயிற்றுக்கிழமை மாலையில், லிட்டல் இந்தியா பிரிக்பீல்ட்ஸ்-சில், நாகாஸ் உணவகத்தில், அவருடன் கவிதைகள் பற்றிச் சற்று நேரம் கலந்துரையாடினேன்.